Document ID: 32007R0992

KOMMISSIONENS FORORDNING (EF) Nr. 992/2007
af 27. august 2007
om åbning af en licitation med henblik på salg af vinalkohol, der skal anvendes som bioethanol i EF
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 33, og
ud fra følgende betragtninger:
(1)
Kommissionens forordning (EF) nr. 1623/2000 af 25. juli 2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer (2) indeholder bl.a. gennemførelsesbestemmelser om afsætning af alkohollagre, der er opstået som følge af destillationer som omhandlet i artikel 35, 36 og 39 i Rådets forordning (EØF) nr. 822/87 af 16. marts 1987 om den fælles markedsordning for vin (3), jf. artikel 27, 28 og 30 i forordning (EF) nr. 1493/1999, og som interventionsorganerne ligger inde med.
(2)
Der bør efter artikel 92 i forordning (EF) nr. 1623/2000 gennemføres en licitation med henblik på salg af vinalkohol, der udelukkende skal anvendes som bioethanol i EF’s brændstofsektor, for at reducere lagrene af EF-vinalkohol og sikre kontinuiteten i forsyningerne til de godkendte virksomheder, der er omhandlet i artikel 92 i forordning (EF) nr. 1623/2000.
(3)
Siden den 1. januar 1999 har budpriserne og sikkerhedsstillelserne skullet angives i euro, og betalingerne foretages i euro, i henhold til Rådets forordning (EF) nr. 2799/98 af 15. december 1998 om den agromonetære ordning for euroen (4).
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
1. Ved licitation nr. 11/2007 EF sælges der vinalkohol til anvendelse som bioethanol i EF.
Alkoholen, som medlemsstaternes interventionsorganer ligger inde med, stammer fra destillationer som omhandlet i artikel 27, 28 og 30 i forordning (EF) nr. 1493/1999.
2. Der skal sælges i alt 693 375,74 hl ren alkohol (100 % vol.), fordelt som følger:
a)
et parti med nummeret 123/2007 EF på 50 000 hl ren alkohol (100 % vol.)
b)
et parti med nummeret 124/2007 EF på 50 000 hl ren alkohol (100 % vol.)
c)
et parti med nummeret 125/2007 EF på 50 000 hl ren alkohol (100 % vol.)
d)
et parti med nummeret 126/2007 EF på 50 000 hl ren alkohol (100 % vol.)
e)
et parti med nummeret 127/2007 EF på 50 000 hl ren alkohol (100 % vol.)
f)
et parti med nummeret 128/2007 EF på 50 000 hl ren alkohol (100 % vol.)
g)
et parti med nummeret 129/2007 EF på 50 000 hl ren alkohol (100 % vol.)
h)
et parti med nummeret 130/2007 EF på 50 000 hl ren alkohol (100 % vol.)
i)
et parti med nummeret 131/2007 EF på 39 995 hl ren alkohol (100 % vol.)
j)
et parti med nummeret 132/2007 EF på 50 000 hl ren alkohol (100 % vol.)
k)
et parti med nummeret 133/2007 EF på 50 000 hl ren alkohol (100 % vol.)
l)
et parti med nummeret 134/2007 EF på 50 000 hl ren alkohol (100 % vol.)
m)
et parti med nummeret 135/2007 EF på 50 000 hl ren alkohol (100 % vol.)
n)
et parti med nummeret 136/2007 EF på 53 380,74 hl ren alkohol (100 % vol.).
3. Det fremgår af bilag I til denne forordning, hvor de beholdere, der indgår i partierne, befinder sig, hvad deres referencenummer er, hvor stor en mængde alkohol hver beholder indeholder, hvor højt alkoholindholdet er, og hvilke egenskaber alkoholen har.
4. Kun godkendte virksomheder som omhandlet i artikel 92 i forordning (EF) nr. 1623/2000 kan deltage i licitationen.
Artikel 2
Salget gennemføres i overensstemmelse med artikel 93, 94, 94b, 94c, 94d, 95-98, 100 og 101 i forordning (EF) nr. 1623/2000 og artikel 2 i forordning (EF) nr. 2799/98.
Artikel 3
1. Buddene skal indgives til de interventionsorganer, der ligger inde med alkoholen, og som er nævnt i bilag II, eller sendes pr. anbefalet brev til interventionsorganets adresse.
2. Buddene skal anbringes i en forseglet kuvert, der er forsynet med angivelsen »Budlicitation nr. 11/2007 EF med henblik på anvendelse som bioethanol i EF«, og denne skal igen være anbragt i en kuvert adresseret til det pågældende interventionsorgan.
3. Buddene skal være det pågældende interventionsorgan i hænde senest den 10. september 2007 kl. 12.00 (belgisk tid).
Artikel 4
1. Et bud tages kun i betragtning, hvis det er i overensstemmelse med artikel 94 og 97 i forordning (EF) nr. 1623/2000.
2. Et bud tages kun i betragtning, hvis det, når det indgives, er vedlagt:
a)
et bevis for, at der over for det pågældende interventionsorgan, der ligger inde med den pågældende alkohol, er stillet en deltagelsessikkerhed på 4 EUR/hl ren alkohol (100 % vol.)
b)
den bydendes navn og adresse, en henvisning til licitationsbekendtgørelsen og den tilbudte pris i EUR/hl ren alkohol (100 % vol.)
c)
tilsagn fra den bydende om, at han vil overholde alle bestemmelser vedrørende licitationen
d)
en erklæring fra den bydende, om:
i)
at han giver afkald på enhver reklamation med hensyn til kvaliteten og de særlige egenskaber ved det produkt, der eventuelt gives tilslag for
ii)
at han accepterer at underkaste sig enhver kontrol vedrørende alkoholens destination og anvendelse
iii)
at han påtager sig bevisbyrden med hensyn til alkoholens anvendelse i overensstemmelse med de i licitationsbekendtgørelsen fastsatte betingelser.
Artikel 5
Meddelelser som omhandlet i artikel 94a i forordning (EF) nr. 1623/2000 vedrørende den licitation, der er åbnet ved nærværende forordning, fremsendes til Kommissionen på den adresse, der er anført i bilag III til nærværende forordning.
Artikel 6
Formaliteterne for udtagning af prøver er fastlagt i artikel 98 i forordning (EF) nr. 1623/2000.
Interventionsorganet skal levere alle nødvendige oplysninger om den alkohol, der er sat til salg.
Interesserede købere kan ved henvendelse til det pågældende interventionsorgan få udleveret prøver af den alkohol, der er sat til salg, udtaget af en repræsentant for det pågældende interventionsorgan.
Artikel 7
1. Interventionsorganerne i de medlemsstater, hvor den alkohol oplagres, som er sat til salg, indfører en passende kontrol for at sikre sig alkoholens art ved den endelige anvendelse. Med henblik herpå kan de:
a)
med de fornødne ændringer anvende bestemmelserne i artikel 102 i forordning (EF) nr. 1623/2000
b)
foretage en stikprøvekontrol ved hjælp af en analyse ved kernemagnetisk resonans for at efterprøve alkoholens art ved den endelige anvendelse.
2. Udgifterne til den i stk. 1 omhandlede kontrol afholdes af de virksomheder, der har købt alkoholen.
Artikel 8
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. august 2007.

Labels: 3
14
18